Diari Oficial de la Generalitat Valenciana


Sumari del DOGV 7768, del 26-04-2016 (2016/2821)

DECRET 47/2016, de 22 d'abril, del Consell, pel qual s'autoritza la supressió d'ensenyaments universitaris oficials de màster en la Universitat Catòlica de València Sant Vicent Màrtir.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7768

Data del DOGV
:   26-04-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/2821


Data del document
:   22-04-2016

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport

DECRET 47/2016, de 22 d'abril, del Consell, pel qual s'autoritza la supressió d'ensenyaments universitaris oficials de màster en la Universitat Catòlica de València Sant Vicent Màrtir. [2016/2821]  
La Universitat Catòlica de València Sant Vicent Màrtir ha sol·licitat autorització per a suprimir els ensenyaments universitaris oficials conduents a títols de màster que s'indiquen en l'annex del present decret.  
  
La Llei Orgànica 6/2001, de 21 de desembre, d'Universitats, en l'article 12.2 estableix que la implantació i supressió en la universitats privades d'ensenyaments conduents a l'obtenció de títols de caràcter oficial i validesa en tot el territori nacional s'efectuarà a proposta de la universitat, en els termes que preveu el capítol I del títol II.  
  
Igualment, la Llei 4/2007, de 9 de febrer, de la Generalitat, de coordinació del sistema universitari valencià, en l'article 37 disposa que «correspon al Consell acordar la implantació i supressió d'ensenyaments conduents a l'obtenció de títols de caràcter oficial i validesa en tot el territori nacional que s'impartisquen en les universitats valencianes, així com el reconeixement d'altres titulacions, d'acord amb el procediment que, si és el cas, s'establisca reglamentàriament».  
  
El Patronat de la Universitat Catòlica de València San Vicente Màrtir va adoptar els acords d'extinció i supressió dels ensenyaments de màster que es detallen en l'annex del present decret. Així mateix, el Consell de Govern va emetre l'informe preceptiu corresponent.  
Per tot això, vistos els preceptes esmentats, a proposta del conseller d'Educació, Investigació, Cultura i Esport, i amb la deliberació prèvia del Consell, en la reunió del dia 22 d'abril de 2016,  
  
  
DECRETE  
  
Primer  
Autoritzar a la Universitat Catòlica de València Sant Vicent Màrtir la supressió dels ensenyaments universitaris oficials de màster que s'especifiquen en l'annex del present decret. No obstant això, la Universitat Catòlica de València Sant Vicent Màrtir, sense perjuí de les normes de permanència que hi siguen aplicables, garantirà l'organització com a mínim de quatre convocatòries d'examen en els dos cursos acadèmics següents a la data d'extinció.  
  
Segon  
Comunicar la supressió a la Conferència General de Política Universitària i al Ministeri d'Educació, Cultura i Esport, a l'efecte de la seua inscripció en el Registre d'Universitats, Centres i Títols (RUCT).  
  
  
Tercer  
L'aplicació i el desplegament d'aquest decret no podrà tindre cap incidència en la dotació de tots i cada un dels capítols de despesa assignada a la Conselleria d'Educació, Investigació, Cultura i Esport i, en tot cas, s'haurà d'atendre amb els mitjans personals i materials de la Universitat.  
  
Contra la present autorització, que posa fi a la via administrativa, de conformitat amb el que estableix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es podrà interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació en el Diari Oficial de la Comunitat Valenciana, d'acord amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Potestativament es podrà interposar un recurs de reposició davant del Consell, en el termini d'un mes a comptar de l'endemà de la publicació d'aquest decret en el Diari Oficial de la Comunitat Valenciana, segons el que estableixen els articles 107, 116 i 117 de la Llei 30/1992, tenint en compte que no es poden simultaniejar els dos recursos mencionats.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 22 d'abril de 2016  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
ANNEX  
Supressió de màsters  
Universitat Catòlica Sant Vicent Màrtir  
  
1. Màster Universitari en Ciències Jurídiques i Dret Canònic (codi RUCT 4310452)  
  
2. Màster Universitari en Psicologia de la Salut (codi RUCT 4310668)  
  
3. Màster Universitari en Formació en la Investigació Universitària (codi RUCT 4310347)  
  
4. Màster Universitari en Salut Escolar (codi RUCT 3002699)